gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en en en en en gu en en en gu en en en gu en en en gu en gu en en en en fr en en en gu gu gu gu gu gu gu gu gu gu gu gu gu gu gu en gu en gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: રોમેરોમ સ્પંદન – જયવતી કાજી
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
શ્રીમદ્ ભગવદ્દગીતા શરૂ થાય છે અર્જુનના વિષાદયોગથી. કુરુક્ષેત્રની રણભૂમિ પર ભીષ્મ પિતામહ, ગુરુ દ્રોણાચાર્ય, કૃપાચાર્ય, અશ્વત્થામા અને કુટુંબીજનોને લડવા માટે ઉત્સુકતાથી ઊભેલા જોઈને અર્જુનનાં ગાત્રો શિથિલ થઈ જાય છે. વિષાદની ઘેરી છાયા એના ચિત પર છવાઈ જાય છે અને ધનંજય ગાંડીવ ધનુષ નીચે મૂકી દે છે ! એના સારથિ બનેલા ભગવાન શ્રીકૃષ્ણ એને વિષાદને ખંખેરીને કર્મ કરવા પ્રેરે છે. ભગવાન વાસુદેવને પણ અર્જુનનો આ વિષાદ દૂર કરતાં કેટલી વાર લાગી હતી ! કેટલો ઉપદેશ આપવો પડયો હતો !
મને લાગે છે કે આપણા સૌના જીવનમાં કયારેક ને કયારેક આવો વિષાદકાળ આવતો હોય છે. થોડાંક વર્ષો પહેલાં હું એવા સમયપટમાંથી પસાર થઈ રહી હતી જયારે મારું મન ખૂબ જ વિષાદગ્રસ્ત હતું. અર્થશાસ્ત્રની પરિભાષામાં એક શબ્દ આવે છે. આપણે એ વારંવાર સાંભળીએ છીએ. એ શબ્દ છે ‘ગરીબાઈની રેખા’. આર્થિક દ્રષ્ટીએ આ એક એવી રેખા ગણાય છે જેની નીચે જીવતા માણસો ગરીબ છે. જીવનની મૂળભૂત આવશ્કયતાઓ પણ તેમને પ્રાપ્ત થતી નથી. એમનું જીવન કંગાળ અને દરિદ્ર છે. આ એક આર્થિક રેખા છે જે જીવનધોરણ- Standard of living સાથે સંકળાયેલી છે. પરંતુ મને લાગે છે આ ઉપરાંત પણ જીવનમાં એક બીજી રેખા છે. એ રેખા ઝાંખી છે, અસ્પષ્ટ છે. એ રેખા તે મૂલ્યોની-ઉત્સાહની-ચેતનાની-જીવંતતાની-ગુણવતાની Qualitity of life ની.
આપણા ૬૫-૭૦ કે ૭૫ વર્ષના આયુષ્ય દરમિયાન આપણે કેટલો સમય ખરેખર જીવતાં હોઈએ છીએ ? મને લાગે છે કે એવો સમય આખાય આયખામાં વીસેક ટકા જેટલો હોય તો પણ સારું ! આપણે હિસાબ-કિતાબ કરીએ છીએ, આવક-જાવકનો અંદાજ કાઢીએ છીએ અને આવક કરતાં ખર્ચ વધી ન જાય, ઉધારપાસું વધે નહિ તે માટે જાગૃત રહીએ છીએ. પૈસાના હિસાબ ઉપરાંત આપણે સામાજિક વ્યવહારોમાં અને સંબંધોમાં પણ આપ-લેનો ખ્યાલ રાખીએ છીએ. આપણને કોઈએ જમવા માટે આમંત્ર્યા. આપણે એમને પણ આમંત્રણ આપીને બોલાવવા જોઈએ. આમ સતત ગણતરી ચાલતી હોય છે. પરંતુ આપણે કેટલો સમય જીવતાં હોઈએ છીએ એનો અંદાજ નથી કાઢતા. ખરું જોતાં આ ગણતરી આ હિસાબ આપણે કરવો જોઈએ. કઈ કઈ વસ્તુઓ અને કઈ ક્રિયાઓ આપણી ક્ષણોને જીવંત બનાવે છે અને કઈ નથી બનાવતી એના વિશ્લેષણમાંથી આપણને કંઈક સત્ય લાધે ખરું. આપણે પોતે જ આપણે માટે એ શોધવાનું છે.
હું મારી પોતાની જ વાત કરું તો હું જયારે લખતી હોઉં છું, કંઈક સર્જન કરતી હોઉં છું ત્યારે હું જીવતી હોઉં છું. અત્યારે આ લખતી વખતે હું જીવંત છું. રંગમંચ ઉપર ભજવાતું કોઈક સરસ નાટક જોતી વખતે હું કોઈ જુદી જ આનંદસૃષ્ટિમાં વિહરતી હોઉં છું ! શાસ્ત્રીય સંગીતની સુમધુર સૂરાવલીઓ સાંભળતાં સાંભળતાં મારા પ્રાણ સૂરોમાં ઓતપ્રોત થઈ જાય છે ત્યારે હું જીવું છું. કળા આપણી ચેતનાને સજીવ બનાવી એને નવશક્તિ અર્પે છે. કોઈક સુંદર નવલકથા વાંચતી વખતે હું એની ભાવસૃષ્ટીમાં ખોવાઈ જાઉં છું. આર્ટગેલેરી અને મ્યુઝિયમમાં ચિત્રકૃતિઓ જોતાં જોતાં મારી સંવેદના ઝંકૃત થઈ ઊઠે છે ત્યારે આનંદની અનુભૂતિની એ ક્ષણોમાં હું જીવતી હોઉં છું.
નિઃસર્ગે મને હંમેશાં આકર્ષી છે. પહાડો મને બહુ ગમે છે અને તેમાં પણ હિમાલયની વાત જુદી છે. આલ્પસ અને ફયુજીયામાનું સૌંદર્ય માણ્યું છે. પણ હિમાલય મને હંમેશાં પોતીકો જ લાગ્યો છે. સ્વજન બનીને એણે મને પ્રેમ આપ્યો છે, શાંતિ આપી છે અને પ્રોત્સાહિત કરી મારામાં નવશક્તિનો સંચાર કર્યો છે. કાંચનજંઘા પર પડતાં પ્રથમ રવિકિરણનું દ્રશ્ય અદ્દભુત અને અવિસ્મરણીય હતું. ઉષાએ હળવે પગલે લજ્જાભર્યા મુખે આવી પૃથ્વીના માપદંડ નગાધિરાજ હિમાલયને અર્ધ્ય આપ્યો અને પૂર્વાકાશ ઝગમગી ઊઠયું. વર્ષો પછી આ દ્રશ્યની સ્મૃતિ પણ મને આનંદવિભોર બનાવી દે છે.
સિક્કિમમાં જોયેલાં રંગબેરંગી ઓરકીડ્સ અને શાંત-નિસ્તબ્ધ-નીરવ વાતાવરણમાં યુગયુગાંતરથી ઊભેલી ભૂતાનની પહાડીઓ ! સમય પણ સ્તબ્ધ થઈને ત્યાં ઊભો હોય ! શું યાદ કરું ? માઈલો દૂરથી પોતાના અગાધ જલરાશિના ઐશ્વર્યની જાણ કરતો ગર્જતો નાયગ્રા ધોધ ! ‘મેઈડ ઓફ મિસ્ટ’ બોટમામ બેસી એ ધોધની સાવ નજીક જઈ એના માણેલા અનુપમ અને અવર્ણનીય સૌંદર્યની અતિ રોમાંચક ઉત્કટ પળો ! એટલેંટિકનું સૌમ્ય, ગંભીર ઉદાત સ્વરૂપ જુદે જુદે કાળે જોયું છે અને વાવાઝોડાને લીધે ઊંચા ઊંચા મોજાં ઉછાળતું ભીષણ-રુદ્ર રૂપ પણ મેં નિહાળ્યું છે. જીવંતતાની આવી કેટલી ઉત્કૃષ્ટ ક્ષણો મિનિટો અને કલાકો યાદ કરું ? એ તો જીવનના અંતિમ શ્વાસ સુધી મારી સાથે મહેંકતી રહેશે. એની સ્મૃતિ પણ મૃત્યુને મોહક બનાવશે…
પ્રેમ જિંદગીનું પ્રાણતત્વ છે. પ્રેમ એટલે જ જીવન. સ્વજ્નો-સ્નેહીઓ અને મિત્રો માટેનો પ્રેમ એ તો આપણને જીવતાં રાખે છે. જીવનમાં પ્રેમ છે, તેમ દુઃખ પણ છે અને દુઃખનો મહિમા પણ ઓછો નથી. એ તો આપણને જીવતાં શીખવે છે. કોઈકનું ઊડું તીવ્ર દુઃખ જોઉં છું અને મારી ચેતના હચમચી જાય છે. મારું હૈયું દ્રવી ઊઠે છે, આંખની પાંપણો ભીંજાય છે અને હાથ આશ્વાસન માટે આપોઆપ લંબાય છે તે વખતે હું જીવંત હોઉં છું.
પાનખર ઋતુ હોય, વૃક્ષો કેસરી, લાલ, તપખીરી અને પીળાં રંગો સજી વિસર્જન પહેલાંનો શણગાર સજી ઊભાં હોય – રસ્તા પર ઠેરઠેર ખરેલાં પર્ણો આમતેમ પડેલાં હોય, હવામાં શીતળતા હોય અને પીળો સૂર્યપ્રકાશ પર્ણો વચ્ચેથી ચળાઈને આવતો હોય ત્યારે મને થાય છે એ પગદંડીઓ પર બસ હું ચાલ્યા જ કરું. આવી પળોમાં જાણે બદલાઈ જાઉં છું ! મને હાસ્યવિનોદ ગમે છે. રસમય વાતચીતમાં મને ખૂબ મઝા આવે છે. દલીલો પણ મને ઉતેજિત કરે છે. Ideasની ચર્ચા મને જાગ્રત કરી દે છે. રસમય, ઉત્સાહી અને ધબકતી વ્યક્તિઓનું સાન્નિધ્ય મને પ્રોત્સાહિત કરે છે. વાત ભલે નાની હોય પણ આપોઆપ ખડખડાટ હસી પડયા… એ વખતે હું જીવંત હોઉં છું.
આપણી પાસે આપણાં સ્વજનોને અને મિત્રોને પણ પૂરતાં ઓળખવાનો સમય નથી હોતો. આપણી પાસે જે કંઈ હોય છે, તેને જોવાની અને માણવાની ફુરસદ કયાં છે ? નથી હોતી નિરાંત આપણી આજુબાજુ વેરાયેલા અદ્દભુત સૃષ્ટિસૌંદર્યને નિહાળવાની કે વિસ્મય અને રહસ્યથી ભરપૂર આ જગત અને જિંદગીનો રોમાંચ અનુભવવાની.
આ સંદર્ભમાં મને જીવનની એક બહુ સુંદર અને હ્યદયસ્પર્શી વાત થોર્નન્ટન વાઈલ્ડરે એના નાટક ‘Our Town’ માં કહી છે તેનું અત્રે સ્મરણ થાય છે. નાટકની નાયિકા એમિલી ગ્રોવર્સ કોર્નર્સમાં રહે છે. યુવાનીમાં પ્રસૂતિમાં એનું મૃત્યુ થાય છે. નાટકના અંતિમ ભાગમાં એમિલીને આ ધરતી પર ફરી આવીને જીવવાની અને એની બારમી વર્ષગાંઠ માણવાની છૂટ આપવામાં આવે છે. એમિલી સજીવ થઈને પાછી આવે છે તે દિવસ એની બારમી વર્ષગાંઠનો હતો. પહેલી જ વખત એમિલીએ એનાં માબાપની સરળતાને – અને પોતા પ્રત્યેના એમના ઊંડા પ્રેમને જોયો. એને રોજિંદા જીવનની અનેક નાની મોટી બાબતો જે આપણા જીવનમાં અંતર્ગત હોય છે તેનો ખ્યાલ આવે છે અને કયારનાય વિસરાઈ ગયેલા એ દિવસનું માધુર્ય અને કારુણ્ય એમિલી માટે અસહ્ય બની જતાં, એકાએક એ બોલી ઊઠે છે.
‘જિંદગી કેટલી બધી ઝડપથી પસાર થઈ જાય છે ! મહેરબાની કરીને મને પાછી લઈ જાવ – પેલી ટેકરી પર આવેલી મારી કબર તરફ… હા, મને લઈ જાવ તે પહેલાં જરા થોભો. મને એક વખત ફરીથી આ બધું જોઈ લેવા દો. જગત તને ‘ગુડ બાય’ ! મારું પ્રિય વતન ગ્રોવર્સ કોર્નર્સ ‘ગુડ બાય’ ! મમ્મા-પપ્પા, ઘડિયાળની ટીક ટીક અને મમ્માનાં વાવેલાં સૂર્યમુખીનાં ખીલેલાં પુષ્પો તમને વિદાય ! તરતનાં ઈસ્ત્રી કરેલાં મારામ વસ્ત્રો – ગરમ પાણીનું સ્નાન – ગાઢ નિદ્રા અને પરોઢની સ્ફૂર્તિભરી જાગૃતિ… સૌને ગુડ બાય ! ઓહ ધરતી ! ઓહ વસુંધરા ! તું કેટલી બધી અદ્દભુત છે ! તું એટલી બધી અદ્દભુત છે કે અમને એનો ખ્યાલ જ નથી આવતો… જિંદગી હોય છે ત્યારે આપણે એનું મૂલ્ય સમજીએ છીએ ? પ્રત્યેક મિનિટનું મૂલ્ય સમજીએ છીએ…?
એમિલીના આ પ્રશ્નનના ઉતરમાં એને સ્ટેજ મેનેજર જવાબ આપે છે : ‘ના-ના.’ નાટક અહીં પૂરું થાય છે. ઓમર ખૈય્યામે લખ્યું છે : આ યુગમાં વિજ્ઞાને કેટલા ચમત્કાર સજર્યા છે અને આપણે જો આપણી કૌતુકવૃતિ ગુમાવી બેસીએ તો જીવનમાં કેટલું બધું ખોઈ બેસીએ ! આશ્ચર્ય, જિજ્ઞાસા અને પ્રેમ એ તો આપણને જીવંત રાખતાં હોય છે. મનુષ્યને સર્જનહારે આપેલી એ મોટી બક્ષિસ છે.
એક એક પ્રસંગ, એક એક તરંગ, મારા હ્યદયમાં બધા ભાવો ઉત્પન્ન થવા દઈશ. મારા હોઠ પર સ્મિત આવવા દઈશ. મારી આંખોમાં આંસુ આવવા દઈશ. રોમેરોમ જીવન, પગલે પગલે સ્ફુરણ, રોજ રોજ નવું પરોઢ. જીવન જેવું આવે તેવું જીવવું છે. હા ! રોમ રોમ જીવવું છે ! ફાધર વાલેસે કહ્યું છે, બસ ! આનું જ નામ ‘Living.’ રોમ રોમ ધબકતું જીવન ! જીવન કેટલું લાંબું છે એનું જ મહત્વ ઓછું છે ? કેટલું ધબકતું છે, કેટલું ઊંડાણભર્યું છે એ મહત્વનું છે. મેં પેલી ભેદરેખાની – જીવંતતા અને અસ્તિત્વની વાત કરીને ? એ રેખાની નીચે જીવવાનો ગ્રાફ ઊતરી જાય છે ત્યારે થોરન્ટન વાઈલ્ડરની નાયિકા એમિલીના શબ્દોને યાદ કરું છું : ‘Do any human beigns ever reliaze life while they have it ? Every every minute ?’
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous એક આહલાદક અનુભવ – દિવ્યા જોષી
પાંદડે પાંદડે ટહુકો – સ.મહેશ દવે Next »
આ પ્રકારનું અન્ય સાહિત્ય:
તારી પૂર્ણતા ગઈ અડી મને….. – જયદેવ માંકડ
‘હસતાં હસતાં રડી પડે ભૈ માણસ છે, રમતાં રમતાં લડી પડે ભૈ માણસ છે....’ પંક્તિઓ ગમી જાય તેવી છે. સ્વીકારી શકાય તેવી છે. પરંતુ જો મનની નિર્દોષ દશા માટે ગવાતી હોય તો... બાકી આપણા સામાન્ય અનુભવમાં માણસ અને તેનું મન એટલે તોબા ! ભાઈસા’બ... બે હાથ અને ત્રીજું માથું. છળ-કપટ, રાગ-દ્વેષ, ઈર્ષા-મદ-મોહ-ક્રોધ... આ બધામાં રમમાણ એટલે સામાન્ય સ્તરે જીવતો માણસ. ... [વાંચો...]
જશવંતસિંહ : ૧૯૬૨ના યુદ્ધમાં વીરગતિ પામેલા સૈનિકની સરહદે અખંડ ચોકી ! – લલિત ખંભાયતા
૧૯૬૨નો નવેમ્બર મહિનો. ૨૦મી ઓક્ટોબરે ભારત સામે જંગે ચડેલા ચીનના પક્ષે સ્થિતિ રોજ રોજ મજબૂત થતી જતી હતી. ભારત માટે શરણાગતિ સ્વીકારવા સિવાય કોઈ વિકલ્પ ખુલ્લો ન હતો. કાશ્મીરમાં લદ્દાખ મોરચે અને ઉત્તર-પૂર્વ ભારતમાં અરૂણાચલ સરહદે ચીની સૈન્ય ઘણું અંદર ઘૂસી આવ્યું હતું. એ સંજોગોમાં ઠાલી લડત આપી વધુ સૈનિકો અને સરંજામ ગુમાવવા કરતાં પીછેહઠ કરવી સારી એમ માની લશ્કરને ચોકીઓ ... [વાંચો...]
સુખ વિશેનું સાદું સત્ય – કાલિન્દી પરીખ
(‘કબીરની વસંત’ પુસ્તકમાંથી સાભાર) સુખ તો પતંગિયા જેવું છે. જો તમે પાછળ પડશો તો એ ઊડી જશે પણ તમે તેને ભૂલી જશો તો હળવેથી તમારા ખભા પર બેસી જશે. જો તમે રાહ જોશો તો તમે સુખ ગુમાવશો. ડેનિસ પ્રેગરના સુખ વિશેના પ્રવચનને સાંભળ્યા બાદ એક મહિલા ઊભી થઈ અને તેણે કહ્યુઃ “મારા પતિ પણ આવ્યા હોત તો કેટલું સારું થાત.” તે મહિલા તેના ... [વાંચો...]
5 પ્રતિભાવો : રોમેરોમ સ્પંદન – જયવતી કાજી
March 20, 2014 at 12:14 pm
March 20, 2014 at 12:15 pm
March 24, 2014 at 1:14 am
તમારી વાત બિલકુલ સાચી છે. પ્રકૃતિના સાનિઘ્યમાં જીવંતતાનો અનુભવ થાય છે.પ્રકૃતિ જીવનને ઉર્થ્વ માર્ગે લઇ જઈને પરમ ની એકદમ નજીક પહોચાડે છે એ પરમ આનદ પણ હોઈ શકે અને પરમેશ્વર પણ હોઈ શકે.ખૂબ સુંદર લેખ.અભિનદન અને આભાર મૃગેશ ભાઈનો
Umakant V. Mehta. says:
November 10, 2014 at 9:17 pm
જયવતી બહેન કવિ શ્રેી કલાપીએ સાચું જ કહ્યું છે કે “સૌંદર્યો પામતાં પહેલાં સૌંદર્ય બનવું પડે. ” આપના જેવું ઋજુ હ્રદય અને સૌંદર્ય ભાવના આપણા ગુજ્જુ લોકોમાં નથી હોતી.ગુજ્જુ અને તેમાંય ખાસ કરીને અમદાવાદીની વણિક દ્રષ્ટિ તો રૂપિયાના ત્રણ અડધા શોધતી હોય છે.થોર્નન્ટન વાઈલ્ડરની નાયિકા એમિલી જો કદાચ ‘અમદાવાદી’ હોત તો આવું વિચારત નહિં.ખૂબ જ સુંદર ભાવવાહિ અને રસાળ શૈલીનો લેખ.વાંચવાની મઝા આવી ગઈ. ધન્યવાદ સાથે અભિનંદન. ઉમાકાન્ત વિ.મહેતા. ન્યુ જર્સી
January 4, 2016 at 12:09 pm
આપનું જીવન એક વેપાર બની ગયું છે. શું કર્યું અને શું મેળવ્યું !! આ લેવડ દેવડ ના વેપાર માં થી બહાર આવીશું તો જ સાચી ઝીંદગી દેખાશે. દરેક ને પરિણામ જોઈએ છે. દિવસ ના અંતે, અઠવાડિયાને અંતે, વર્ષના અંતે. આવા હિસાબ કિતાબ મૂકી ને કુદરત જેમ રાખે તેમ રહીએ તો ખુબ જ આનંદ આવે. આનો અર્થ એવો નથી કે પ્રયત્નો માં કચાસ રાખવાની છે. ૧૦૦૦% મહેનત દરેક કાર્યો માં કરવી પછી પરિણામ કુદરત ઉપર છોડી દેવું. કુદરત / ભગવાન / સુપર પાવર / આ બધું આપણી અંદર જ છે. આપણે આપણી જાગૃતિ લાવવાની છે. પરિણામ ની ચોક્કસ અપેક્ષા વગર જીવન જીવી જુઓ !! કદાચ શરૂઆત માં નહિ સમજાય. પરંતુ જીવન નો સંગર્ષ જતો રહેશે. ખુબ પ્રયત્નો કાર્ય પછી પરિણામ કૃષ્ણાર્પણ કરવું. તેનું નામ સાચી સમજ.
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
રીડગુજરાતી.કોમ પર પ્રસ્તુત થતા લેખ ટાઈપ કરવા માટે યોગ્ય વ્યક્તિઓની જરૂર છે. પૂરતું વળતર આપવામાં આવશે. વોટ્સએપ : ૯૯૭૪૪૧૦૮૬૮
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
હાસ્યનો હોજ.. – સં. તરંગ હાથી
સરિતાની શરત – રમણ મેકવાન
છે(છો)ડ સખી સરગમ – સ્વાતિ મેઢ
શ્રદ્ધા સ્મૃતિમંદિર – ડૉ. ચંદ્રકાન્ત મહેતા
થોડાસા રુમાની હો જાયે.. – નમ્રતા દેસાઈ
ઉદય ત્રિવેદી: હું મૂળ સાવરકુંડલાનો જ છું અને લલ્લુભાઈ શેઠ...
tia: સત્ય ઘટના પર આધારીત વાર્તા હમેશા હૃદયસ્પર્શી હોય છે...
tia: બીચરી વાર્તા તો પોતાના ઠેકાણે રહી અને લેખ કહો કે...
viren machwala: Give me more quotes
CD VORA: મને મજા આવી હું પણ આવા તબક્કાઓમાંથી વરસાદ થયો...
સંજય કે સંઘવી: જેમ પુ રવિશંકર મહારાજ કેહતા તેમ ડૉ કલામ...
ગોપાલ ખેતાણી: અદભૂત વર્ણન. આપની સાથે દરિયાઈ સફર કરી તેવો...
જગદીશ કરંગીયા ‘સમય’: ટૂંકી વાર્તા કે લેખ ? અતિ સુંદર...
Yogesh pandya: I m writter yogesh pandya..u hv read my...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
રીડગુજરાતી વિશે : પ્રેસ વિભાગ
નવરસમાં ઝબોળાયેલી માઈક્રોફિક્શન – ડૉ. હાર્દિક નિકુંજ યાજ્ઞિક
એક અપીલ – ધ્રુવ ભટ્ટ
વન ડે માત્રમ – કુલદીપ લહેરુ
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.